**Beretning for 2022**

Så er vi nået til vores første år for DH-Langeland FU. Vi vil med denne beretning give et indblik på vores arbejde. Vi er 5 medlemmer som har haft et travlt år, da det samtidig var valgår for de kommunale politikker og at Handicaprådet blev flyttet til Beskæftiges-socialudvalget, som gav en del turbulens ,da politikerne skulle finde deres ben at stå på . Vi er idag repræsenteret som 4 medlemmer fra DH-Langeland og 1 fælles suppleant i Handicaprådet(HR) Langeland Kommune

Vi vil primært fokusere på DH-Langelands arbejde i handicaprådet. Men stadig være **MEGET BEVIDST** om, at vores ”benarbejde” – foregår i DH-Langelands FU. Det er i dette forum, vor forening udfærdiger rammer, synspunkter, høringssvar, og bliver opmærksomme på udfordringer, som ofte senere tages op i handicaprådet.

Handicaprådet er et rådgivende råd, og har ingen beslutningskompetencer.

Det blev vedtaget ved første HR, den 25.1.2022, at HR i denne periode skulle bestå af 4 DHére samt 2 politikere, Ulrik Kølle Venstre samt Erik Jørgensen SF og 2 embedsmænd. HR´s sammensætning fastsættes af kommunalbestyrelsen.

Der skulle udpeges en personlig stedfortræder for hvert medlem af HR. Vi måtte nøjes med 1 stedfortræder for de 4 DH og vi siger mange tak for Elisa Hansens store indsats .

Vi vil ikke gennemgå alle punkter, som har været debatteret , for de findes på kommunens hjemmeside Handicaprådet dagsordener og referater

Vi i DH mener,

**At personer med handicap,såvel fysiske som psykiske,har ret til fuld og lige deltagelse i  samfundslivet. At tilgængelighed og bevægelsesfrihed bør være en del af alle aktiviteter i Langeland Kommune og dette er politikerne enig i og har fået indskærpet ,at alle forvaltninger skal indtænke dette i deres arbejde**

I forbindelse med renovering af **Badeanstalten i Rudkøbing**, blev DH hørt. Projektet er færdigt, men tilgængelighed er ikke godt nok og vi arbejder stadig på at få den afsluttet.

**Handicapprisen** uddeles normalt ved Værkstedsgårdens julearrangement, beløbet er kr. 5.000,00. Det er borgere som skal indstille projekter/borgere til prisen. Prisen gør en forskel for de udpegede.Der har være en del turbulent og således at Handicapprisen for 2020, 2021 og 2022 først blev uddelt den 2/3 2023 i Rådhussalen.

Vi har også brugt meget tid på at få reetablere de slidte **Strandmåtter** ved Bjørnhøj Strand, Ristinge og Drejet , Spodsbjerg- men det ligner pt. ikke at kommunen vil reparere eller købe nye, til nogle af Langelands bedste badestrande .Dette kan vi ikke accepterer, da det er en sag som DH-Langeland vil bruge meget tid på at få løst.

I samarbejde med DH og HR, er der valgt 2 medlemmer til VSU (voksen specialundervisning), Værkstedsgården.

1 medlem til Folkeoplysningsudvalget.

Vi kan anbefale at abonnere på gratis nyhedsbreve, indenfor handicap bla.DH formand Thorkild Olesens månedlige klumme.

Der er selvfølgelig rigtig mange andre punkter, som vi også burde have nævnt i forbindelse i denne beretning.

De sidste nye tiltag er at kommunen nu begynder at tage os med ,som en DH repræsentant for handicaprådet I:

Kommisorium for Pendlerråd

Kommisorium  §17 stk.4 udvalget for initiativer på ældre og sundhedsområdet.

Formanden vil sige en KÆMPE TAK til alle DH-FU , og håbe på at dette årsmøde giver anledning til ,at vi bliver en større forening og at nogle stiller op og især som suppleant.

Der vil efter afslutningen af årsmødet, finde en konstruering sted efter nærmere aftale.